
Õpperuumi tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus FIE Galina Voronova taotlus palvega tasuta kasutada Narva Koorikooli õpperuumi muusikatundide korraldamiseks väikeste (2-3aastaste) lastega. Narva linna huvi seisneb laste ettevalmistamises Narva Koorikooli sisseastumiseks.
Taotlust arutati 02.11.2011 linnavarakomisjoni istungil ( protokoll nr 13, punkt 9). Otsustati nõustuda taotlusega ja lubada FIE-le Galina Voronova tasuta kasutada Narva Koorikooli õpperuumi 2011/2012 õppeaastal Narva Koorikooli juhtkonnaga kooskõlastatud graafiku alusel.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005. a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.7 võib linnavalitsuse korraldusega linnavara kasutusse anda tasuta tähtajaga kuni viis aastat linna huvidest tulenevatel juhtudel.

3. Otsus

Anda FIE-le Galina Voronova, registrikood 11820634, tasuta kasutusse Narva Koorikooli õpperuumi, mis asub aadressil 26. juuli tänav 9, Narva, lastega muusikatundide korraldamiseks Narva Koorikooli juhtkonnaga kooskõlastatud graafiku alusel.

4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

